सूत्र ने बताया कि भास्‍कर के कई कर्मचारी लॉटरी के धंधे से भी जुड़े हुए हैं. इन लोगों के पैसे लॉटरी के व्‍यवसाय में लगा हुआ है, जिसका संचालन ब्‍याज पर पैसा देने वाला एक व्‍यक्ति करता है. लिंक रोड पर अवैध लॉटरियों के धंधे में भी कई भास्‍करकर्मी और हॉकर संलिप्‍त बताए जाते हैं. खबर है कि इसी व्‍यवसाय से हुए लाभ के पैसे को कमोडिटी और हवाला में झोका गया था. अब इस मामले में पूरी सच्‍चाई क्‍या है यह तो जांच के बाद ही पता चलेगा. पर पैसे डूबने से भास्‍कर कर्मी और हॉकर परेशान हैं.